പ്ലസ്വണ്: ലക്ഷത്തിലധികം കുട്ടികള്ക്ക് സീറ്റ് ലഭിക്കാത്ത സാഹചര്യം, സര്ക്കാര് ബാച്ചുകള് കൂട്ടാന് തയ്യാറാകണം പ്രതിപക്ഷം തിരുവനന്തപുരം: പ്ലസ്വണിന് ഈ വര്ഷം പുതിയ ബാച്ച് അനുവദിക്കില്ലെന്ന തീരുമാനത്തിനെതിരെ പ്രതിപക്ഷം. ലക്ഷത്തിലധികം കുട്ടികള്ക്ക് പ്ലസ്വണ് സീറ്റ് ലഭിക്കാത്ത സാഹചര്യമാണ് ഈ വര്ഷം സംസ്ഥാനത്തുള്ളതെന്ന് നേതാവ് വി.ഡി. സതീശനും ഉപനേതാവ് പി.കെ. കുഞ്ഞാലിക്കുട്ടിയും. പറഞ്ഞു. സംസ്ഥാനത്ത് ചില ഭാഗങ്ങളില് ഉയര്ന്ന മാര്ക്കോടെ വിജയിച്ചവര്ക്ക് പോലും പ്ലസ്വണ്ണിന് ആഗ്രഹിച്ച വിഭാഗത്തില് സീറ്റില്ലാത്ത സ്ഥിതിയാണെന്ന് അവര് പറഞ്ഞു. കഴിഞ്ഞ തവണ ഒാപ്പണ് സ്കൂളിനെ ആശ്രയിച്ചതിനേക്കാള് മൂന്നിരട്ടി കുട്ടികള് ഇത്തവണ ഒാപ്പണ് സ്കൂളിനെ ആശ്രയിക്കേണ്ട അവസ്ഥയാണ്. സംസ്ഥാനത്തെയാകെ ഒരു യൂണിറ്റായി കണ്ടാണ് സര്ക്കാര് സീറ്റുകളുടെ എണ്ണം സംബന്ധിച്ച കണക്ക് പറയുന്നത്. ഇത് ഒട്ടും പ്രായോഗികമല്ല. ഒാരോ താലൂക്കിനെയും ഒാരോ യുണിറ്റായി കണ്ട് സീറ്റുകള് ഉറപ്പുവരുത്തുകയാണ് സര്ക്കാര് ചെയ്യേണ്ടത്. ബാച്ചുകള് വര്ധിപ്പിച്ച് കുട്ടികള്ക്ക് സീറ്റുറപ്പാക്കുന്നതിന് പകരം പൊതുവിദ്യാഭ്യാസത്തെ ദുര്ബലപ്പെടുത്തുന്ന സമീപനമാണ് സര്ക്കാറിേന്റത്. സംസ്ഥാനത്തെ രക്ഷിതാക്കളുടെ ആശങ്കയാണ് പ്രതിപക്ഷം സര്ക്കാറിന്റെ ശ്രദ്ധയില് കൊണ്ടുവന്നത്. നേരത്തെ തന്നെ പ്രതിപക്ഷം ഉന്നയിക്കുന്ന ഈ വിഷയത്തില് സര്ക്കാറിന് നിഷേധാത്മക നിലപാടാണെന്നും ഇരുവരും നിയമസഭ മീഡിയറൂമില് നടന്ന വാര്ത്താ സമ്മേളനത്തില് പറഞ്ഞു. സീറ്റ് വര്ധിപ്പിക്കുന്നതിന് പകരം മറ്റു പരിഹാരങ്ങള് കാണണമെന്ന് കോടതി തന്നെ നേരത്തെ ആവശ്യപ്പെട്ടതാണ്. ബാച്ചുകളുടെ എണ്ണം കൂട്ടണം. 50 കുട്ടികള്ക്ക് മാത്രമായി സജീകരിച്ച ക്ലാസില് കുട്ടികളുടെ എണ്ണം വര്ധിപ്പിക്കുന്നത് ശാസ്ത്രീയമല്ല, നേതാക്കള് ചൂണ്ടികാട്ടി. The post പ്ലസ്വണ്: ലക്ഷത്തിലധികം കുട്ടികള്ക്ക് സീറ്റ് ലഭിക്കാത്ത സാഹചര്യം, സര്ക്കാര് ബാച്ചുകള് കൂട്ടാന് തയ്യാറാകണം പ്രതിപക്ഷം first appeared on MalayalamExpressOnline.